Woord van die week: ferriswielArgieffoto (Foto: Maroela Media) Woord: ferriswiel Betekenis: reusewiel wat vertikaal draai met passasiersbanke of -waens aan die buitenste rand Waar kom dit vandaan? Genoem na die Amerikaanse ingenieur, George Washington Gale Ferris, jr. (1859-1896), wat dit spesiaal in 1893 ontwerp het vir die Chicago-wêreldtentoonstelling ter viering van Columbus se koms na die Nuwe Wêreld in 1492. Die organiseerders het Amerikaanse ingenieurs uitgedaag om iets te ontwerp wat die Eiffeltoring as skoustuk van die Paryse tentoonstelling van 1889 sou oortref. Ferris se wiel was 75 meter hoog, het 2 200 ton geweeg en kon 2 160 passasiers op ŉ slag dra. dit was vier verdiepings hoër as die hoogste gebou in die wêreld indertyd – maar net ŉ kwart van die hoogte van die Eiffeltoring (324 meter). Dié interessante brokkie is gepubliseer in dr. Anton F Prinsloo se boek, Die aap in jou koffie (Afrikaanse eponieme van A tot Z). Uitgewer: Protea Boekhuis Prys: R250-00* *Prys onderhewig aan verandering Koop die boek by Graffiti Boeke